text:
Ferðamannaskipið Thomson Spirit kom á Havnina fyrr í dag.
Skipið er 214 metrar langt og 27 metrar breitt. Thomson Spirit rúmar 1350 ferðafólkum og manningin telur áleið 500. Sambært Tórshavnar Havn fer skipið av Havnini um 17 tíðina í dag.
Fleiri greinar
18. Jun 2014 - 10:40
Trolararnir eru seldir fyri 12 mió. kr hvør. Vesturvarði og Vesturskin hava 120 óbrúktar fiskidagar, tað sum er eftir av fiskiárinum.Nýggja partafelagið Baglhólmur í...
09. Jun 2014 - 15:14
Teir fimm føroyski flakatrolararnir Akraberg, Enniberg, Gadus, Ran og Sjúrðaberg sigla mest sum pendulfart fyri tíðina. Enniberg fór aftur til fiskiskap i síðstu viku og...
08. Jun 2014 - 23:53
Chr.Høy, sum hevur ligið í Hvalvík seinastu tíðina, hevur nú set kósina ímóti Grønlandi har skipið millum annað skjal virka sum mótøkuskip.Skipið er leiðga til...
05. Jun 2014 - 15:07
Eysturbúgvin og Vesturbúgvin landa á Toftum, teir hava uml. 220.tons, tað er Tavan í Leirvík, sum keypir gulllaksin frá Eysturbúgvanum og Vesturbúgvanum. Í Kollafirði...
29. Mai 2014 - 17:46
Reiðaríði, ið eigur danska nótaskipið Beinur úr Hirtshals hevur bílagt nýtt nótaskip, ið skal byggjast á Karstensens Skibsvæft í Skagen.Nýggi Beinur verður sera nútímans og...
25. Mai 2014 - 23:29
Fleiri skip liggja í løtuni í Ánunum og Norðlýsið hevur fingið nakrar myndir av skipunum.Á einari mynd sær tveir fyrrverandi Høgaberg, ið vóru heimahoyrandi...


c: text/html

text:
Vevmátingarlistin gevst
05. Jun 2017
Gallup Føroyar hevur avgjørt at gevast við at dagføra Vevmátingarlistan, sum í mong ár hevur verið gjørdur í samstarvi við íslendska veitaran Modernus. Orsøkin er,...
les meir
Samgongan varðveitir ein smalan meiriluta
16. Mai 2017
Í tíðarskeiðnum 10. apríl til 2. mai 2017 gjørdi Gallup Føroyar eina veljarakanning, ið var umbiðin av Zakarias Wang. 541 tilvildarliga útvaldir svarpersónar, 15 ár...
les meir
Lutfalsliga lítil partur tekur undir við uppskotinum um eina fiskivinnunýskipan
11. Mai 2017
Gallup Føroyar gjørdi fyri stuttum eina kanning vegna Vága Portalin um millum annað fiskivinnu-uppskotið hjá samgonguni. 541 tilvildarliga útvaldir respondentar, sum allir eru 15 ár...
les meir
Atlantic Airways, Á-handlarnir, BankNordik, Etika og VisitFaroeIslands eiga bestu lýsingar
04. Apr 2017
Á ársveitsluni hjá Felagnum Føroysk Marknaðarfólk, ið er áhugafelag fyri fólk, ið arbeiða innan marknaðarføring í Føroyum, vóru ársins bestu lýsingar í Føroyum kosnar fríggjakvøldið,...
les meir
Vísitalið hækkar aftur
23. Feb 2017
Vísitalskanningin ella Konjunkturbarometrið, sum Gallup Føroyar ger vegna Fíggjarmálaráðið og Hagstovuna er hækkað úr 16 í juni 2016 upp í 31 í januar 2017. Talið...
les meir
Tiltak: Óvissan um veljarakanningar
21. Feb 2017
Hóskvøldið, hin 9. februar 2017, skipaði áhugafelagið Samfelagið fyri tiltakinum “Óvissan um veljarakanningar”. Rógvi Olavson var orðstýrari á kvøldinum og saman við áhugaverdum fyrilestrahaldarum, varð...
les meir
Kanning fyri Amnesty International
19. Jan 2017
Gallup Føroyar gjørdi í tíðarskeiðnum 8. -19. november 2016 eina hugburðskanning vegna Amnesty International. 521 tilvildarliga útvaldir respondentar eldri enn 15 ár hava svarað kanningini.Sambært...
les meir
Valplakatir lítla og onga ávirkan á krossin
02. Des 2016
Faldarar og valplakatir hava sum heild minstu ávirkan á, hvussu krossurin verður settur til kommunuval og løgtingsval í Føroyum. Hetta er niðurstøðan sambært einari...

robotstxt: allowed

filter: keep


text:
Friday, April 18, 2014
Tey lyfta lættliga tungt
Eystanljóð framførir Requiem
Hanna Jensen:
Eystanljóð varð stovnað í 1987 og fekk tá navnið Felagskórið Gøta/Leirvík. Navnið ber boð um tann mentanarliga felagsskap, sum var millum bygdirnar báðar og enn er staðfestur veruleiki. Eystanljóð er kór, sum gjøgnum árini hevur prógvað, at kjarnin er sangurin og felagsskapurin her á staðnum, og hevur kórið valt sær kórleiðarar út frá hesum fortreytum øll árini. Og væl hevur hilnast. Kórið fylgir við tíðini og skipar fyri og luttekur í fjølbroyttum virksemi – bæði í kommununi, kring landið og uttanlands.
Í gjár, 17. apríl, gav Eystanljóð okkum klassiskan tónleik frá 1791 á høgum støði og hevði biðið sangararnar Anne Mette Greve Klemensen, Onnu Mariu Olsen, Bergtór Bjarkhamar og Mikael Johan Heinesen bera fram brotini fyri solistar. Kórið sjálvt telur til hesa serligu kórverkætlan gott 40 sangarar og hava tey umleið 20 framúr tónleikarar afturat sær.
Requiem er tónlistarliga sjangran, sum byggir á katólsku messuna fyri teimum deyðu og temu eru myrkur og ljós, offur og frelsa, deyði og lív eins og náði og vón, tá lívið endar og ævigt ljós á vreiðinnar degi.
Seinasta verkið hjá 35 ára gamla tónlistarliga úrmælinginum W.A. Mozart varð framført í Gøtu kirkju í gjárkvøldið. Tung verkætlan fyri eitt tílíkt kór varð lyft lættliga fram í samstarvsond, í eldhuga fyri sanginum og klassiska verkinum, í felagsskapinum og í skilvísum vali av kórleiðara, tónleikarum, solistum og eins og øðrum neyðugum viðleikarum. Sangvinir úr øðrum bygdum og býum syngja við og seta tey øll hegnisliga páskahátíðina í karmar - bæði innihaldsliga men eisini ljóðliga, tí Gøtu kirkja er sjáldsama góð at syngja í. Ein óvanliga sømulig inngongd í skírishalguna.
Posted by Listin at 1:00 PM


text:
Barnahúsið IMBA søkir eftir einum námsfrøðingi
Skrivað hevur Barnahúsið IMBA 07.06.2017 - 23:11
men um eingin námsfrøðingur søkir, verður hjálparfólk sett í tíðaravmarkað starv.
Barnahúsið IMBA lat upp 1. apríl 2012. Í barnahúsinum IMBA hava vit børn í vøggustovu, barnagarði, forskúla og frítíðarskúla.
Vit kunnu bjóða tær
eitt starv á 30 tíma viku, frá 14. august 2017.
Søkt verður eftir einum námsfrøðingi, sum
- hevur, mildleika, virðing og umsorgan fyri tí einstaka barninum, foreldrum og starvsfeløgum
- er jaligt, tekur ábyrgd og hevur góð samstarvsevnir
- hevur hug og áræði at skapa ein fjølbroyttan, mennandi, tryggan og stuttligan gerandisdag saman við børnunum
- er sjálvstøðugt, álítandi, nærverandi og nærlagt
- sær møguleikar fram um forðingar
Vit kunnu bjóða
- ein nýggjan stovn við arbeiðssomum starvsfólki
- ein stovn við góðum uttandura spæliplássi
- ein stovn, ið liggur mitt í náttúruøki, beint millum haga, fjøru og fótbóltsvøll
Setanarviðurskifti
Lønar- og setanartreytir sambært sáttmála millum Føroya Pedagogfelag og Kommunala Arbeiðsgevarafelagið
Starvsstaður er Barnahúsið IMBA
og tann, ið settur verður, skal kunna starvast við øllum børnunum á stovninum, og um stovnurin hevur tørv á tí, má starvsfólkið kunna flyta ímillum stovurnar
Umsókn við prógvi, og møguligum viðmælum/royndum skal vera okkum í hendi í seinasta lagi 21. juni 2017, kl. 10.00.
Nærri kunning um starvi fast við at ringja til leiðaran, tlf. 735891.
Umsóknin skal sendast til:
Barnahúsið IMBA
Fossávegur 23
730 Norðdepil
ella við t-posti til: barn@hvannasund.fo


text:
Ein ávís beinagrind er neyðug, at halda dramatisku søguni uppi, so vit kunnu gáa um staklutir og tíma at fylgja við í søguni frá byrjan, umvegis ein miðdepil og so heilt til endans.
Eina tílíka beinagrind kunnu vit seta inn í ein frymil, sum ikki bara er galdandi fyri film, men allar søgur, sum vit kunnu raka við á palli ella skíggja.
Sagt verður, at grikski heimspekingurin Aristoteles (384-322 f.Kr.) er upphavið til tankan um ein frásagnarfrymil í sjey stigum.
Í 1970’unum hevur svenski leiklistafrøðingurin, Ola Olsson (1943-2008), skapt nýggjan áhuga á okkara leiðum fyri frásagnarfrymilinum, sum flytir seg eftir eini tíðarrás í ávísum stigum, sum vísa spenningin í søguni. Frymilin verður eisini róptur Hollywoodfrymilin.
Her er endin í frásagnarfrymilin víðkaður, so vit fáa níggju stig við í frymilin.


text:
Jun 30, 2012
Fløtufestivalur
Fleiri av okkara lærarum hava beint nú tikið ástøðiligt námsfrøðiptógv, tillukku við tí !
Tríggir av okkara nýslignu superpedagogum.
Salatbarrin var fjølbroytt og ríkiligt var til.
Rektarin gav Lív gávu frá skúlanum
Lív segði nøkur væl vald orð.
Fríður handar Lív blómur frá lærararáðnum.
Herbert og Jóhanna (hjá Paulu Gaard).
Hatta serliga slagið av burgara havi eg ongantíð sæð áður – mariukeks, sjokoviðskeri og grillstoktir skúmfidusar.
Eg fór heim, tá ið eg hevði etið, so eg fekk ikki sjósvimjing og annað við. Men tað frætti eg um seinni.
Nú fari eg at ferðast í morgin. Vónandi komi eg fram á onkra teldu við internetsambandi á Gotlandi. So hoyrast vit!
Jun 28, 2012
SEVEN
Nei, ikki tær sjey deyðsyndirnar, men WOK matstovan úti við Strond. Eg fór at fáa mær kinesiska buffet ímillum 13 og 14 í dag. Maturin var traditionellur, kinesiskur, karrysós við russinum; várrullur; svínakjøt í súrsøtari sós; ymsir grønmetisrættir; og rís sjálvandi, alt stóð á hitaplátum. Hølið er innrættað, so tað hevur kinesiskan dám. Daman, sum hevur matstovuna, tosar enskt, hon segði mær, at hon hevur ikki altíð tað sama á buffetini. Maturin smakkaði væl, kostaði 95 kr. Einasta atfinning er, at eg helt, at maturin var ikki nóg heitur.
Jun 27, 2012
Silja er ein stjørna
Jun 26, 2012
sólarsálarsæla
Nú eru næstan allar pisurnar floygdar, í ovurmorgin er pisufundurin. Og sólskinið hesar dagarnar lokkar okkum út. Vit grillaðu í gjárakvøldið á okkara lítlu grill. Tórhild var og vitjaði Herbert, og Magna fekk sær bað á pallinum, og jarðber vóru omaná.
Kristianna greiddi so væl frá ‘The Kiterunner’, og fekk karakter hareftir.
Maiskolbur, høsnarunga, pommes frites og búff. Og ikki at gloyma ketsjupp og remouláta.
Jun 24, 2012
Mótvindur stinkar!
Fóru vit so vóngóðar við súkklunum í bilinum, ætlanin var at súkkla norðureftir. Vit settu bilin við Sjógv í Kollafirði og løgdu til brots, so skjótt sum vit komu á landsvegin fingu vit vindin beint í síggjandi eygað! So vit útsettu Saksunartúrin Fóru í staðin ein súkklutúr til Signabøar, har hava vit heldur ikki verið nakrantíð, so tað var spennandi. Nú er so spurningurin, hvussu tað sær út á Gotlandi, um tað er nógvur vindur also mótvindur á Gotlandi, tí undanvindi hava vit ‘sum so’ einki ímóti . Um dagsleiðirnar eru sum Saksunartúrar, so…..hatta fáa vit bara at síggja! No worries!
Jun 23, 2012
Ófarin koltursferð
Tað var ‘opin oyggj’ í Koltri. Jú, vit løgdu avstað, men sóu á Gomlurætt, at tað fór at taka 4-5 tímar, áðrenn vit sluppu. So vit fóru biltúr, fyrst til Syðradals og síðani í Fossdal. Í Syðradali fingu vit drekkamunn, og børnini fingu breyð og livurpostei. So fóru summi heim at sova, og vit fóru í Fossdal at vassa og spæla. Herbert og omma høvdu krokodillur í eini girðing, men tær sluppu út og bitu ommu í tærnar, ‘verri skil’ sigur Herbert. Í fossdali var so nógv órudd, aliringar ella partar av aliringum, sekkir við tøðum, sum lógu skræddir har. Men tjøldrini lótu, og vit sóu ein tjaldursunga.
Kl. 15.00
Jun 22, 2012
Sólrun í Havn ein seinnapart.
Og Stóra Turið og Sólveig hugdu inn á gólvið.
Jun 20, 2012
Longsti dagur 2012
Henda langa dag hevur nógv stuttligt verið. Herbert hevur verið útferð við barnagarðinum, tey vóru í Havnardali, og hann fekk 3 karmar, gott at hava nógv skiftiklæði við.
Eg var við Gjógv og gjørdi pannukakur til skúlaflokkin hjá Sólrun, sum er námsferð í Føroyum, tey vóru í ánni og sigldu og skuldu so fara á Slættaratind. Deiligt at síggja Sólrun, hon líkist sær sjálvari – bara penari fyri hvørt ár! Á tann dagur at fara á fjøllini! Hevði viljað verið á Slættaratindi í kvøld kl. 12. Í dag fekk Silja húgvuna á høvdið, hon hevur verið ein supernæmingur. Hjartaliga tillukku!
Og Bergur hevur fingið 12 í samfelagsfaki.
Í kvøld hava vit etið sushi, og diddan át salat, sum tit síggja á myndini.
So bygdu vit hús við einum laki, og tað var húsið hjá tí grísinum, sum bygdi av gróti, so har var lítið hjá úlvinum at gera.


text:
Tokelau
Tokelau er ein lítil oyggj í Kyrrahavi, sum hoyrir til Nýsæland. Tokelau fevnir um koralloyggjarnar Atafu, Nukunonu og Fakaofo.
Avstralásia : Avstralia · Norfolksoyggj · Jólaoyggj · Kokosoyggjar
Melanesia : Fidjioyggjar · Papua Nýguinea · Nýkaledónia · Sálomonsoyggjar · Vanuatu
Mikronesia : Guam · Kiribati · Marshalloyggjar · Norðaru Marianaoyggjar · Mikronesiasamveldið · Nauru · Palau
Polynesia : Amerikanska Sámoa · Cooksoyggjar · Franska Polynesia · Hawai'i · Nýsæland · Niue · Pitcairnoyggj · Sámoa · Tokelau · Tonga · Tuvalu · Wallis- og Futunaoyggjar


text:
OGNIR til sølu/leigu
BYGDARRÁÐSFUNDIR
LÝSINGAR
ÚTSTYKKING
KORT
VEÐRIÐ
Altjóða kvinnubønardagurin 7. mars
05.03.2014
Tíðindaskriv:
Altjóða kvinnubønardagurin, 7. mars 2014, verður hildin í Saron í Vestmanna kl 19.30.
Hetta er eitt altjóða felags kristiligt tiltak, sum kvinnur úr fleiri ymiskum samkomum um allan heim, eisini í Føroyum, eru saman um. Kvinnubønardagurin verður hildin fyrsta fríggjadag í mars á hvørjum ári. Endamálið er at fáa allar kristnar kvinnur at sameinast í bøn, uttan mun til, hvørja samkomu vit hoyra til.
Í er ár tað Egyptaland, sum hevur staðið fyri skránni. Heiti í ár er: “Áarstreymar í oyðimørkini”.
Kirkjan í Egyptalandi, er ein sera gomul kristin kirkja, sum enn er virkin og sterk. Har byrjaði eisini fyrsti guðfrøðisskúlin, sum hevur fostrað mangan kristnan heimspeking, eitt nú Origenes, Athanasius og Klæmint úr Alexandriu.
Allar kvinnur eru hjartaliga vælkomnar til altjóða kvinnubønardagin í Saron í Vestmanna fríggjakvøldið 7. mars kl 19.30, til eitt kvøld við bøn, felgassangi, myndum, upplestri og prædiku. Aftaná fara vit at eta saman, maturin er allur gjørdur eftir egyptiskum uppskriftum.
Vegna fyrireikararnar:
Marita, Anette og Marjun.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text: Meðan veðurfrøðingurin er í donsku telefonini í føroyska Kringvarpinum, súsi eg niðan eftir Tinghúsvegnum og síggi regnvátu tingrútarnar, gjøgnumskygdar og allar rýmingarvegirnar opnar og klárar. Eitt spennandi myndaevni, at síggja inn í eina deseinarastovu á jólum við Ingálvi á vegginum, nú veðrið uttanfyri ikki rættuliga er snaps-hot. Hetta er sum hjá Harald Herdal, H.C. Andersen og Aki Kaurismäki tilsamans. At síggja inn í ta stóru jólaherligheit eitt splittsekund. Tveir tingmenn úr Eysturoynni heilsa kurteisliga og ynskja gleðilig jól. Teir hava trý mál á skránni í dag: meirvirðisgjaldarbroytingarafturgjald, arbeiðsmarkanðareftirlønargrunnarinngjaldshækkan, kringvarpsgjaldsbroyting og svartkjaveiðigjald. Og so er framløga. Hot ella ikki. Hetta var tinghúsið, sum streyk framvið á Tinghúsvegnum, síðsta fríggjadag fyri jól.


text:
Oda W. Andreasen
Oda er 44 ár og uppvaksin á Ternuryggi í Havn og búsitandi í Vesturbýnum saman við 15 ára gamla soninum.
Hon starvast á marknaðardeildini á Tryggingarfelagnum Føroyum og lesur HD 2 part í Marketing Management.
Oda hevur altíð verið virkin í hondbólti og fótbólti, og hon elskar føroysku nátturuna og at ganga í fjøllunum. Oda brennir fyri ítróttini og ferðavinnuni.
- Eg fari at arbeiða fyri, at vit fáa ein golfvøll við 18 holum á Glyvursnesi. Hesum hava vit brúk fyri. Ein slíkur golfvøllur fer at vera við til at fáa enn fleiri ferðafólk til Føroya, tey ferðafólkini, sum veruliga leggja pening eftir seg. Harumframt er hetta eitt gott tilboð til golfáhugaðar havnarborgarar og føroyingar sum heild.
- Halgidagslógin er ein vansi fyri okkum havnarfólk og fyri ferðavinnuna. Lat matstovur, skeinkistøð og dansistøð hava opið, tá ið gestirnir eru har, og tá ið møguleikin er at vinna pengar. Hesum fari eg eisini at arbeiða fyri.
- Ítróttin er týdningarmikil. Vit mugu bøta um umstøðurnar hjá okkara frælsa ítróttarfólki kring Tórsbreyt, og eisini mugu betri karmar gerast til badminton, ið er ein stór ítrótt í býnum.
Hon vil menna ferðavinnuna við virðing fyri fólki, náttúru og umhvørvi.
Oda er valevni fyri Framsókn til býráðsvalið 8. november.
Les fyrstu valgreinina hjá Odu HER


text:
OGNIR til sølu/leigu
BYGDARRÁÐSFUNDIR
LÝSINGAR
ÚTSTYKKING
KORT
VEÐRIÐ
Forsíðarss
17. Mai 2017
Bingjuplássið stongt
Bingjuplássið er stongt leygardagin 20. mai.
11. Mai 2017
Bátastevnan 2017 - skrá
Fríggjadagin 19. mai 15:00 – 01:00 ETA hevur matsølu í Stóra tjaldinum 16:00 – 21:00 Tivoli, hoppiborgir v.m er opið í Lítla tjaldinum 16:00 – 24:00 RIB62 hevur heitar pottar, saunu og møguleiki fyri at køla seg av á sjógvinum 18:00 –
11. Mai 2017
Bátastevnan 2017 - atgongumerkir
Atgongumerki til Bátastevnuna kunnu keypast í forsølu í Handlinum hjá Fríðgerð Lamhauge, á Magn Støðini og í Á-Handlinum Vestmanna. Kostnaður: Børn 6-13 ár 90 kr og vaksin 250 kr. Til ber eisini at keypa atgongumerki á ebillett.fo
10. Mai 2017
Størv leys at søkja
Trý størv hjá Vestmanna Kommunu eru leys at søkja; tvey føst størv og eitt avloysarastarv.Freistin at søkja leysu søtrvini er mikudagin 24. mai 2017 kl. 12. Skrivstovufólk til Kommunuskrivstovuna Søkt verður eftir skrivstovufólki
04. Mai 2017
Eldborg Fisk í Vestmanna við fiskavørum leygardagin
Eldborg Fisk kemur nú at selja fiskavørur í Vestmanna. Eftir ætlan fer Suðringurin, Eldborg Fisk, at selja fiskavørur við Magn-støðina eina ferð um mánaðin, og verður hetta leygardagar. Suðringurin verður her fyrstu ferð komandi leygardag, tann 6. mai 2017 frá kl. 9.00 til 15.30.Trýst á
02. Mai 2017
Ongin gjøgnumkoyring á Ovara Vegi
Vegna vegarbeiði frá omankoyringini til Heygtún og út til Heygabrekku er neyðugt at stongja vegastrekkið, soleiðis at eingin gjøgnumkoyring verður eftir Ovara Vegi. Fyribils verður eingin gjøgnumkoyring frá
01. Mai 2017
Bingjuplássið stongt 1. mai
Bingjuplássið er stongt í dag 1. mai 2017.
29. Apr 2017
Bátastevnan 2017
Tíðindaskriv 26. apríl 2017 Bátastevnan 2017 Fríggjadagin 19. mai og leygardagin 20. mai verður Bátastevnan í Vestmanna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð og lag: Jan Honningdal
Týtt: Justinus K. Eliassen
1. Blóðið, sum rann, pínan, sum tú bar.
Av monnum svikin varð,
tín Gud fór frá tær har.
Segðist undan tíni trónu,
Sonur Guds við tornakrónu
hevur goldið alla heimsins skuld.
Niðurlag: Gud, tín náði er størri,
enn orð kundu týtt,
Gud, tín náði, hon vísir mær virði mítt,
ein ófatandi prís eg kostaði tær.
Gud, tín náði er lív hjá mær.
2. Tú gavst upp alt at frelsa meg,
tín stóri kærleiki,
hann toldi deyðans veg,
vildi krossins verk útinna,
lívsins krúnu mær at vinna
– náði tín er mær so dýrabar.


text:
Komandi leygardag 13. desember hava handlarnir í Handilsmiðdeplinum í Runavíkar kommunu opið til kl. 20.00.
Nógv jólatiltøk eru í Runavík hendan dagin. Gomul Jól í Heiðunum letur upp kl. 14.00 við fjálgari jólacafé á hugnaliga Neystaloftinum og jólasølu í Gamla Handli.
Kl. 16.00 vitjar brandbilurin við jólamonnum Gomul Jól í Heiðunum. Jólamennirnir syngja og spæla við børnunum og hava sjálvandi okkurt gott við til øll børnini.
Handlarnir eru vakurt pyntaðir og á tremur við jólagávuhugskotum. Øll eru vælkomin at vitja í Handilsmiðdeplinum í Runavík.
Jólavikan í Handilsmiðdeplinum byrjar mikudagin 17. desember og heldur áfram til týsdagin 23. desember. Í Jólavikuni hava handlarnir opið til kl. 20.00, tó er opið til kl. 22.00 týsdagin 23. desember. Leygardagin 20. desember kl. 18.00 vitjar jólaskipið Runavíkina, skipið leggur at við bátahylin, beint við økið, har Gomul Jól í Heiðunum er.
Handilsmiðdepilin bjóðar øllum vælkomnum til býin, sum osar av handilslívi og mentan.


text:
Tróndur Arge 18.06.2017 (19:10)
Video: Her vinnur NSÍ á Víkingi
13. umfar í landskappingini í fótbólti hevur verið í dag. Í Sarpugerði vann NSÍ 2-1 á Víkingi. Víkingur legði seg tíðliga í fyrra hálvleiki framum ímóti NSÍ, og Adeshina Lawal hevði møguleika at økja um leiðsluna, men hann misnýtti brotsspark, sum Símun Rógvi Hansen í NSÍ málinum bjargaði.
Trýst á pílin á myndini fyri at síggja samandráttin
Eftir steðgin var tað Klæmint A. Olsen, sum við stútara javnaði. Síðstu løtuna var heimaliðið undirmannað, eftir at Andreas Lava Olsen tvær ferðir hevði sæð gult og harvið eisini reytt. Í yvirtíðini var tað Árni Frederiksberg, sum skoraði sigursmálið og lyfti NSÍ heilt fram í toppin. Tað eru bara tvey stig fram til Víking og KÍ.
Les eisini: Samandráttur av 13. umfari
Víkingur-NSÍ 1-2 (1-0)
1-0: Adeshina Lawal
1-1: Klæmint A. Olsen
1-2: Árni Frederiksberg
Støðan:
Víkingur 26 stig
KÍ 26 stig
NSÍ 24 stig
Suðringar 19 stig
B36 17 stig
HB 17 stig
EB/Streymur 14 stig
Skála 13 stig
07 Vestur 11 stig
ÍF 6 stig


text:
Móttøka á Seglloftinum fríggjadagin 27. februar, kl. 15 – 17. Tóki Hartmann Niclasen tekur við sum stjóri 1. mars.
Seint í vetur frættist, at stovnarin av ALVAL, Poul Midjord Dam, fór at gevast í fyritøkuni. Nú er so greitt, at nýggir eigarir eru komnir inn og nýggjur stjóri byrjar 1. mars. Talan er um Tóka Hartmann Niclasen, ið saman við Dianu Nolsøe, hava keypt partapeningin hjá Poul.
Nevndin í ALVAL fegnast um, at Tóki hevur tikið á seg hesa spennandi uppgávu.
Í samband við, at Tóki byrjar í stjórastarvinum og Poul takkar fyri seg, verður móttøka á Seglloftinum, har høvi verður at heilsa upp á teir báðar. Móttøkan verður á Seglloftinum á havnarlagnum á Tvøroyri fríggjadagin 27. februar, kl. 15 – 17.
Øll eru hjartaliga vælkomin.


text:
Fyrsta World Cup svimjistevnan byrjar í dag í Durban, Suðurafrika, har størstu svimjistjørnurnar kappast í 25 metra hyli um heiðursmerki og eina rúgvu av dollarum í pengapremium (1 millión dollarar tilsamans fyri alla World Cup seriuna). Tak meg ikki í tí, men tað ber eftir øllum at døma til at síggja kappingarnar ókeypis men forskotnar her á WCSN.com, ella ‘live’ við at gjalda $4.95.
Skráin fyri ókeypis sendingarnar hjá WCSN er:
- 19. okt: Durban, Suðurafrika kl 07:00 FO tíð*
- 20. okt: Durban, Suðurafrika kl 07:00 FO tíð*
- 27. okt: Singapore kl 10:00 FO tíð*
- 28. okt: Singapore kl 00:30 FO tíð*
- 02. nov: Sydney, Australia kl 09:00 FO tíð*
- 03. nov: Sydney, Australia kl 09:00 FO tíð*
- 09. nov: Moskva, Russland kl 09:00 FO tíð*
- 10. nov: Moskva, Russland kl 10:00 FO tíð*
- 13. nov: Stockholm, Svøríki kl 09:00 FO tíð*
- 14. nov: Stockholm, Svøríki kl 09:00 FO tíð*
- 17. nov: Berlin, Týskland kl 06:00 FO tíð*
- 18. nov: Berlin, Týskland kl 06:00 FO tíð*
- 23. nov: Belo Horizonte, Brasilia
- 24. nov: Belo Horizonte, Brasilia
*Við fyrivarni – eg havi roynt at rokna meg fram til tíðirnar sjálvur, út í frá tíðunum her á WCSN.com. Og gev gætur at vit møguliga ikki sleppa at síggja sendingarnar allíkavæl, vegna onkrar ‘blackout’ avmarkingar hjá WCSN. Har stendur gott nokk at World Cup verður víst um allan heim uttan í ávísum londum har hvørki Føroyar ella Danmark er upplistað, men man veit jú ongantíð.
Tað sær forrestin eisini út til at man fær handan eina kjansin at síggja sendingarnar fyri einki. Altso man má sita á netinum akkurát til omanfyri nevndar tíðir, heldur enn bara at downloada/streama og hyggja tá ið man hevur hug og tíð til tess.
Las tíðindini her á SwimmingWorld. Lesast kann eisini um World Cup her á WCSN.com


text:
Hanna Davidsen hevur skrivað
Manglar tú klæðir, og vilt tú sleppa frá at brúka ov nógvar pengar, so er bert eitt at gera: keyp í endurnýtsluhandlum!
Røddin hevur samlað tey bestu ráðini til, hvussu tú finnur tey feitastu klæðini í endurnýtsluhandlum.
Besta tíðspunktið
Besta tíðspunktið at fara í handlarnar er tíðliga á degnum, tí tá eru fægst fólk.
Eitt gott ráð er at fara fyrst í vikuni, helst mánadagar ella týsdagar. Tað er jú í vikuskiftinum, at fólk plaga at rudda út í teirra klæðum, og tí eru tað ofta nógv nýggj klæðir beint eftir vikuskiftið.
Hygg allastaðni!
Tað er umráðandi at hyggja ígjøgnum klæðini hjá báðum kynunum! Tað kann koma fyri, at konufólkaklæðini enda ímillum mannfólkaklæðini og øvut.
Onkuntíð hevur deildin hjá mótsætta kyninum eisini mega feit klæðir. Í mannfólkadeildini eru ofta góðir jakkar og merki-blusur at finna, og í kvinnudeildini eru ofta nógvar góðar og flottar troyggjur. So hygg í báðar deildirnar, og ver ikki bangin fyri at royna klæðini í deildini hjá hinum kyninum.
Hygg eisini ígjøgnum barnaklæðini, tí av og á kunnu klæðir í vanligari stødd enda ímillum barnaklæðini. Og hvør veit, kanska dreymablusan av óvart er endað har.
Hygg eisini at klæðum, sjálvt um tey ikki eru í tínari stødd, tí ofta kunnu tey passa allíkavæl.
Royn klæðini, áðrenn tú keypir tey
Flestu endurnýtsluhandlarnir í Føroyum hava eitt royndarrúm, so royn klæðini, áðrenn tú keypir tey. Hetta forðar tær í at koma til at keypa klæðir, ið tær ikki dámar.
Tryggja tær eisini, at klæðini eru í góðum standi. Kanna eftir, um nakar blettur ella hol eru í klæðunum. Og minst eisini til at kanna eftir, um klæðini lukta!
Tað er jú ikki serliga feitt at keypa okkurt og so seinni finna útav, at tað til dømis er eitt hol onkustaðni, ið tú ikki visti av. So hygg gjølla at klæðunum.
Hav tónleik í oyrunum
Onkuntíð verður tónleikur spældur í endurnýtsluhandlunum, men tað eru ikki øll, ið dáma tann tónleikin. So ger tær ein playlista við tínum yndistónleiki, ið tú kanst lurta eftir, meðan tú hyggur ígjøgnum klæðini. Tónleikurin kann fáa teg at seta ferðina niður og veruliga hyggja at klæðunum, soleiðis at tú ikki kemur til at leypa um okkurt, ið tú annars hevði viljað havt.
Ger tað til eina traditión
Tak eitt vinfólk við tær, tá ið tú fert í endurnýtsluhandil. Tit kunnu gera tað til eina traditión at fara saman nakrar ferðir um mánaðin. Tað økir um møguleikan hjá tykkum báðum at finna okkurt, ið tykkum dáma í endurnýtsluni.
Og so er tað eisini sera hugnaligt at hava ein vin við sær, tí tit kunnu tosa saman um klæðini, ið tit finna, og á hendan hátt styrkja tykkara vinarlag.
Er tú uttanlands?
Tað kann vera stuttligt at síggja, hvat fyri klæðir eru í endurnýtsluhandlunum uttanlands í mun til í Føroyum. Har búgva jú øðrvísi fólk, ið hava ein øðrvísi stíl, enn vit hava her heima.
Finn ein endurnýtsluhandil, ið er tætt við teg, og far har ein morgun, tá ið tú annars ikki gert nakað serligt. Tað er avgjørt vert at royna.


text:
Miðamerika er smalt eiði millum Meksiko fyri norðan og Suðuramerika fyri sunnan. Meginparturin er fjallalendi suður ígjøgnum landið, og har eru nógv gosfjøll. Á miðamerikanska meginlandinum eru sjey smá lond. Í Karibiahavi úti fyri eysturstrondini eru fleiri hundrað vakrar, pálmavaksnar oyggjar úr USA til Venesuela. Panamaeiðið er smalt eiði ímillum Karibiahav í Atlansthavi og Panamaflógva í Kyrrahavi, og tað er eisini land ímillum Norðuramerika og Suðuramerika. Eiðið er bara 48-210 km breitt. Smala eiðið og tað, at økið lá væl fyri hermálsliga, høvdu við sær, at Panamaveitin varð grivin her.
Tá ið Kristoffur Kolumbus og spanska manning hansara kastaðu akker í Karibia í 1492, hildu teir seg vera komnar til Asia og kallaðu tí oyggjarnar Vesturindia. Síðan hava evropear kappast um at taka yvirvaldið í oyggjunum, og hagar fóru teir at føra trælir at arbeiða í landbúnaðinum. Í Miðamerika fingu sponsk mentan og spanskt mál stóra ávirkan og hava tað enn, men í Karibia hava mong fólk varðveitt nógv av síni afrikonsku mentan. Náttúruvanlukkur, eldgos, jarðskjálvti og ódnir, gera javnan um seg í Karibia.
Øldirnar eftir at Kolumbus varð komin til Amerika, ráddu spaniamenn nógvastaðni í meginlandinum, men í Karibia royndu umframt Spania eisini Frakland, Bretland, Niðurlond og onnur lond, seinni eisini USA, at vinna sær valdið yvir mongum oyggjum. St. Luisa skifti valdsharra 14 ferðir, ávikavist Bretland og Frakland. Tær flestu stóru oyggjarnar eru nú sjálvstøðug ríki, men nakrar eru enn undir fremmandum yvirvaldi. Martiniqueoy t.d., við endurgerð av Sacré Coeur-kirkjuni í París, er enn fronsk.
Upprunafólkið í Karbia var karibindiánar og arawakindiánar. Teir flestu doyðu av sjúku og trælkan, meðan spaniamenn ráddu har; bara nakrir fáir karibindiánar komust undan og búgva nú í Dominika. Mesta fólkið í Karibia nú á døgum er ættað frá afrikonskum trælum, sum vórðu fluttir úr Afrika at arbeiða í gróðrarlundunum. Evropearar, asiatar, sýrar og libanar seta eisini sín dám á mentanina í Karibia.
Eisini fyri tað, at evropearar komu til Miðamerika, hevði landbúnaðurin stóran týdning. Lendið er skift sundur í trý høvuðsøki: fruktagóði kyrrahavsslættin, har grøði sum t.d. bananir vaksa væl, háslættin í miðjum landi, við kaffilundum og neytahaldi, og skógarlendið í ein landnyrðing, sum ikki er so væl egnað til landbúnað. Nógvi landbúnaðurin er farin illa við lendinum og hevur volt stóran umhvørvisskaða.
Herviligar tropuódnir herja javnan í Karibiahavi frá mai til oktober. Ein ódn tekur seg upp sum vanligt illveður úti á víðum havi, men er sjógvurin serliga heitur, mennir hon seg og blæsur tá sum stórur hviril av skýggjum, vindi og regni vestureftir ímóti oyggjunum og norðuramerikanska meginlandinum, har hon kann elva til stóran skaða. Fremmandu orðini fyri ódn „hurricane" og „orkan", eru runnin av orðinum Huracan, sum er vindgudur har um leiðir.
8. mai 1902 fór gosfjallið Pelée á Martinique í Karibiahavi at goysa. Grótbræðing og glóðheit øska runnu stríðar oman og slættaðu høvuðsstaðin St. Pierre við jørðina, og 30.000 fólk lótu lív. Gosfjøll hóttajavnan fólkið í Karibiaoyggjum. Í august 1995 var fólkið flutt úr Plymouth, høvuðsstaðnum í Montserrat, tí vandi var íyri einum stórum eldgosi.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.


text:
Eysturoyggin er fátækslig, tá ið talan er um fuglabjørg. Tey einastu fuglabjørgini eru norðast á oynni. Tá ið teir eldru tosaðu um fugl, so var tað svartfuglur, ið hugsað var um. Skamt vestan fyri Rivtangan stendur tann 188 metra høgi drangurin, ið nevnist Búgvin. Hann var eitt satt paradís hjá fugli, til komið var um miðjuna á seinastu øld, og teir góðu bitar, ið Búgvin læt frá sær, gjørdu stóran mun í døgurðatrognum hjá gjáarfólki hesa meira ella minni fátæksligu tíðina.
Navnið er lítið ella einki kent sum staðarnavn aðrastaðni. Hvat ið liggur fjalt í navninum Búgvin, verður ikki so lætt at greiða.
Man navnið koma av navnorðinum ein búgvi? Vit kunnu nevna dømi sum norðbúgvi, dalbúgvi, vesturbúgvi o.s.fr. Ein búgvi hevur ein bústað, og tað er ikki at taka seg aftur í, at Búgvin er ein rimmar bústaður hjá fugli.
Kann navnið hava nakað við mansnavnið Búgvi at gera?
Ella er her talan um lýsingarorðið búgvin? Vit kenna øll orðafellið eitt búgvið borð. Kann bjargaferð í drangin (Búgvan) samanlíknast við at koma til búgvið borð (borðreitt við fugli)?
Okkara niðurstøða verður tann, at ivin er so stórur, at vit als ikki seta okkum før fyri at koma við nøkrum pástandi.
-------
Tá ið bjørgini vórðu býtt millum Funning og Gjógv, vórðu Búgvin og Torva mett móti øllum fastlandinum. Sum nevnt aðrastaðni, sluppu gjáarmenn at taka, og teir tóku Búgvan og Torvu, so teir munnu hava væntað sær líka nógvan fugl úr Búgvanum sum úr øllum fastlandinum. Góður er Búgvin, og trúliga varð hann søktur av teimum gomlu, og fuglurin var kærkomið ískoyti í tí dagliga húsarhaldinum. Talið á teimum monnum, ið hava søkt Búgvan gerst alsamt minni og minni, tí teir gomlu falla nátúrliga frá, meðan tað yngra ættarliðið als ikki hugsar um at fara í Búgvan.
Í bók síni "Eg stoyti heitt" hevur Sigurð Joensen eina sera góða grein um Búgvan, har hann m.a. umrøður fleiri av staðanøvnunum. Einstøk av hesum brotum hava vit loyvt okkum at endurgivið í sambandi við lýsing av nøvnunum.
Í "Varðanum" 1973 stendur greinin "Búgvin" hjá Daniel Klein í. Greinin er skrivað í 1949, og hon snýr seg í høvuðsheitum um tað bragdið, ið gjáarmenn framdu í 1892, tá ið teir við snildi og áræði aftur megnaðu at koma á toppin á Búgvanum, eftir at tann einasta uppgongdin var burturlopin. Her er rættuliga gjølla frágreitt, og her er nógvar hentar upplýsingar at fáa.
Í greinini "Fornminnir", ið stóð í "Varðanum" 1925, umrøður Poul Klein m.a. ta mangan tiltiknu "Hammershaimbsku bjargavikuna" í 1878.
Áðurnevndu greinar koma at standa sum livandi varðar um Búgvan, og høvdu lýsingar og staðfestingar av nøvnunum verið eitt lítið klípi í hesum varðum, so var endamálið rokkið.
Frá avgomlum døgum man Búgvin javnan hava verið søktur. Vit hava hoyrt um, at menn kluvu frá sjónum og heilt upp á toppin, men umleið 1850 leyp uppgongdin burtur. Uppgongdin var eystantil á røðini - út móti havinum.
Í 1892 eydnaðist, sum áður nevnt, at vinna toppin aftur. Olrik á Rætt (Joen Olrik Christiansen, f. 1846) var maðurin, ið kom við hugskotinum, hvussu fram skuldi farast.
Menn vóru á Ambadali og gjørdu bólið á Rivinum, og tá segði Olrik, at hann roknaði við, at tað bar til at spenna eina línu av Rivinum og norð á Bergstokkin, soleiðis at buktin av henni kom at liggja um toppin á Búgvanum. Bar hetta til, so var bara eftir at sleppa endunum, og so kom línan at hanga tvørtur um Búgvan sum sátubendil um sátu.
Hugskotið gjørdist veruleiki, og hvussu farið varð fram, stendur at lesa í greinini hjá Dánjal Klein í "Varðanum".
Men aðrar royndir hava verið gjørdar at koma upp á toppin, eftir at uppgongdin er burturlopin.
Jógvan Christiansen (1919 - 2002) , Gjógv, sigur soleiðis frá:
"Handlarnir vóru sannir mentunarberar í gomlum døgum, og Gamli- Pætur (Peter Joensen, f. 1873) fortaldi einaferð í "Sofusa handli" um eina slíka roynd, sum er gjørd onkustaðnis í millum 1870 og 1892.
Ikki minnast vit allar, ið Gamli- Pætur nevndi, men hann tosaði serliga um tað, at Sjúrður í Hoygarðinum (Sivert Joensen, f. 1853), Pætur í Sámalsstovu (Peter P. Joensen, f. 1842) og Óli á Skipinum (Ole Sivertsen, f. 1850) vóru komnir heilt upp undir toppin. Teir reistu strangan upp av Stóra Studningi og royndu at sleppa av stranganum, men teir sluppu ikki, og Pætur legði aftrat, at hvør var djarvari enn annar av teimum. Eftir at keturnar vórðu hongdar upp í 1892, var sjálvandi munandi lættari at koma upp á toppin.
Hvussu mangar ferðir, ið eru gjørdar upp á toppin síðani, er ikki gott at vita, men vist er, at í 1913, 1914 ella 1915 var seinasta ferð - higartil - at nakar hevur verið á toppinum á Búgvanum.
Uppi á toppinum eigur væl av lunda, so hetta var ein lundaferð. Vit fara at nevna menninar, ið við vóru ta ferðina: Jákup í Horni (Jacob Hansen, f. 1882), Óli Andreas á Rætt (Ole Andreas Christiansen, f. 1880), Jákup í Stólpa (Jacob Matras, f. 1873), Jóhannes í Gortru (Johannes Johannesen, f. 1854), Jógvan í Sámalsstovu (Joen Joensen, f. 1868) og Dánjal Rasmus Heimi í Horni (Daniel R. Joensen, f. 1890). Dánjal Rasmus fortaldi, at tá ið teir vóru komnir uppá, sat Óli Andreas honum við, meðan hann seig niður vestan fyri á Búgvanum, og har drap hann sín fyrsta lomviga.
Í 1917 vóru teir aftur í Búgvanum, og tá vóru hesir 8 uppi: Kornelius í Gortru (Kornelius Johannesen, f. 1860), Pól Johannes í Bíggjarlagnum (Poul Johannes Johannesen, f. 1888), Jákup í Horni (Jacob Hansen, f. 1882), Jákup í Stólpa (Jacob Matras, f. 1873), Dánjal Rasmus Heimi í Horni (Daniel R. Joensen, f. 1890), Óli Andreas á Rætt (Ole Andreas Christiansen, f. 1880), Kristian á Rætt (Christian Christiansen, f. 1883) og Sjúrður á Rætt (Sivert Christiansen, f.1887). Tað hava ikki verið nógvar bjargaferðir í Búgvanum frá 1917 til 1934. Grundin man hava verið tann, at bjargamenninir, eins og aðrir, vóru til skips um sumrarnar.
Í 1934 vóru teir so aftur, og tá vóru hesir við:
Jákup í Horni, (Jacob Hansen, f. 1882), Jákup í Stólpa (Jacob Matras, f. 1873), Jógvan á Klá (Joen Joensen, f. 1868), Pól Johannes í Bíggjarlagnum (Poul Johannes Johannesen, f. 1888) Sivert Martin á Fløtti (Sivert M. Joensen, f. 1901) og Kristian Jóhannus (Christian Johannes Jacobsen, f. 1894).
Undir krígnum vórðu fleiri ferðir gjørdar í Búgvan, men í 1943 man hava verið seinastu ferð, at boðað hevur verið í øll húsini til bjargaferð á Búgvan.
Ta ferðina vóru hesir uppi: Símun í Sámalsstovu (Simon Joensen, f. 1902), Oliver Debes, f. 1909, Kjartan Klein, f. 1918, John Niðri í Geil (John Joensen, f. 1919) og Pætur í Nýggjustovu (Peter Joeesen, f. 1920)."
Teir allar flestu, ið søkt hava Búgvan, liggja undir "grønu torvu", og tað nógva av tí, ið teir vistu um Búgvan, tóku teir tíverri við sær í grøvina. Enn eru tó nakrir heilt fáir eldri mans, ið søkt hava Búgvan, á lívi, og við teirra vitan og stóra hjálpsemi hava vit roynt at staðfest nøvnini. Tað hevur verið ein rættuliga torfør uppgáva, og tíverri eru tað nøkur nøvn, ið ikki hevur eydnast okkum at staðfest, og leggjast skal samstundis aftrat, at einstakar staðfestingar eru eitt sindur ivasamar - t.v.s. at navnið er á leið har, ið nummarið stendur.
Pætur í Nýggjustovu, (Pætur Joensen, (1920-2005), er ein av teimum fáu, sum eftir er í bygdini av teimum, sum verið hava í Búgvanum. Áðrenn vit fara at lýsa tey einstøku nøvnini, hava vit fingið hann at greitt okkum frá eini bjargaferð, hann hevur gjørt í Búgvanum.
Pætur í Nýggjustovu (1920 - 2005) greiðir soleiðis frá:
"Teir, sum vóru vanir at vera í bjørgunum, vóru altíð undangongumenn. Tað var altíð onkur, sum skaraði framúr, og hesin ráðførdi seg við aðrar, um teir ikki skuldu fara í Búgvan, og soleiðis spenti hann ferðina í.
Bjargavikan, ið er millum 10. og 20. juli, er besta bjargatíðin, og var tað kyrt og annars góð líkindi, so varð avgjørt at fara. Síðan varð farið í hvørt hús at boða frá, at teir ætlaðu sær í Búgvan.
Menninir vistu, hvussu siðurin var, so tað fóru altíð ein ella tveir bátar vesturundir við bjargamonnunum. Undirløgubátarnir, ið teir vórðu nevndir, skuldu føra alt vestur og vera har vesturi, meðan bjargamenninir vóru uppi. Teir skuldu taka fuglin upp, ið blakaður varð niður, og so skuldi maturin og vatnið eisini fáast upp til bjargamenninar.
Nú skal eg royna at greiða eitt sindur frá tí ferðini, tá ið eg var í Búgvanum. Hetta var í 1943, og hetta var samstundis seinastu ferð, at boðað hevur verið í øll húsini í bygdini til bjarga í Búgvanum. Eg varð spurdur, um eg vildi koma við, og eg játtaði. Hetta var ringt hjá mammu - hon vildi ikki lova mær - men eg segði, at eg fór.
Líkamikið, tá ið farast skuldi, hevði mamma gjørt mær skølingarnar til. Hon hevði sitið niðri á einum kamari og gjørt mær teir, uttan at eg visti av tí.
Vit vóru fimm mans á ferðini: Símun í Sámalsstovu (Simon Joensen, f. 1902), Oliver Debes, f. 1909, Kjartan Klein, f. 1918, John Niðri í Geil (John Joensen, f. 1919) og Pætur í Nýggjustovu (Peter Joeesen, f. 1920).
So varð farið vestur, men vit høvdu ein trupulleika. Vit máttu hava ein stranga við fyri at sleppa frá Smørkletti og uppeftir, men vit vóru ikki vísir í, hvar strangin skuldi standa, og tí bóðu vit Jákup í Stólpa (Jacob Matras, f. 1873), ið var óførur bjargamaður, koma vestur við at siga okkum, hvar strangin skuldi standa. Jákup var vorðin gamal, og børnini søgdu nei - hann skuldi ikki við - men hann kom kortini.
Vit komu vestur í øllum góðum - fóru síðani upp, og Jákup vísti okkum so, hvar vit skuldu seta strangan. Eisini vísti hann okkum, hvar kongar vóru, tá ið vit komu upp í strangan.
Tá ið hann var liðugur at greiða okkum frá øllum, letur í Símuni: "Jákup, tygum áttu bara at komið við okkum!" "Nei, eg komi ikki fyri børnini skyld", svaraði hann aftur.
Hann skuldi so fara aftur í bátin, men nú vísti tað seg, at tað var vorðið eitt sindur ókyrt á Tanganum. Inn av Smørkletti er eitt pláss, ið nevnist Skarvseygað, og tað var ikki óvanligt at síga niður í tað eygað og fara haðani í bátin. Gamli-Jákup varð síðani bundin í línuna og sigin niður í Skarvseygað - sigið var einar tíggju favnar - men tá hugdi hann aftur um seg, og tað læt í honum: "Hetta verður mítt seinasta sig - eg meini tað - so fer man!"
Tá ið Jákup var komin í bátin, fóru vit víðari. Símun í Sámalsstovu fór á strangan, og tað var beinan vegin, so kom hann upp á tað Gula Høvdið, og har var ein kongur. Tá ið hann var komin upp hagar, dró hann so okkum upp til sín, og tað var gott at fara haðani og longur upp - upp í Bólið. Tað er rættuliga stutt av Gula Høvdinum og upp í Bólið. So vóru vit allir í Bólinum, og dagurin var ikki nógv liðin, so avgjørt var at fara at royna eitt sindur tann dagin. Oliver og John skuldu fara á Bendingina. Oliver fór so vestureftir - tað gekk ein lítil løta, so kom hann til ein kong og legði á hann. Línan varð so spent tvørtur um Mjóvan á Bendingini, og soleiðis komu teir báðir vestur á Bendingina. Símun segði, at hann skuldi sita eftir uppiá, meðan Kjartan og eg fóru niður í Fláarnar. Kjartan var inni vestanfyri, meðan eg var eystanfyri. Har var fult av kullum niðurí, so har var gott at sita, men tað var nakað vátt av skræpu. Símun fyglaði so uppiá, meðan Kjartan og eg royndu við pilki.
Vit komu fyrr uppaftur, enn teir komu aftur av Bendingini, og meðan vit standa har, sigur Símun við okkum: "Nú fari eg at vita, um eg ikki klári at ganga Mjóvan á Bendingini uttan at nerta við línuna". Hann fór sum ein køttur vesturum - tað hefti ikki fyri.
Tá ið Oliver og John komu aftur av Bendingini, varð fuglurin kastaður útav, og undirløgubátarnir tóku hann síðani upp. Annars var tað vanlig mannagongd hjá teimum, ið vóru uppi, fyrst at leggja fuglin frá sær, og so kasta hann niður, so hvørt sum plássið minkaði.
Síðani gjørdu vit okkum klárar at fara tvørtur um Búgvan. Vit fóru gjøgnum Strikið á eystursíðuni, og línurnar vórðu kveilaðar í fimm, so hvør maður bar sín part.
Í Strikinum - innan fyri helvtina á Búgvanum - er ein mjóvi, men hann er ikki breiðari enn so, at strangartræið rakk tvørturum. Símun fór fyrstur, og hann gekk innan fyri strangartræið. Lína var á honum, og tá ið hann var komin vesturum, fóru vit aftan á honum - hvør aftan á øðrum.
So komu vit inn móti Dranka, og av tí at dagurin var so nógv liðin, varð avgjørt at fara í Letikatl, sum altíð hevur verið fast tilhaldsstað hjá bjargamonnunum eftir lokið dagsverk. Har hvíldu vit okkum eitt sindur, og so løgdu vit okkum at sova. Eg var ungur, og eg minnist tað, at eg svav eina løtu.
Morgunin eftir varð so tosað um, hvar farast skuldi. Vit vóru ikki nóg væl útgjørdir og ov illa mannaðir til at fara á Royðurókina, sum er besta fuglapláss í Búgvanum.
Vit avgjørdu so at fara at royna Skørina og Borðstólarnar. So fóru vit upp gjøgnum Gjógv. Har er turt og gott at ganga, so skølingarnir bitu seg ordiliga fastar í grótið. Vit komu so upp á eina hill, ið gekk eysturum, og har stóð ein vánaligur kongur. Hann var leysur, og bognaður var hann eisini.
Símun fór so fyrstur niður á endan á Skørini og fyglaði eitt sindur har, og so segði hann, at hann fór longur niður. Eg sat honum við í einum skorti, men seinni fekk eg at vita frá Jákupi í Horni, (Jacob Hansen, f. 1882), ið eisini var ein royndur bjargamaður, at eg hevði ikki sitið honum við í tí rætta plássinum. Jákup segði, at tá ið teir sigu niður undan Skørini, plagdi maðurin at sita við á sjálvari Skørini.
Símun kom so uppaftur og sigur við meg: "Nú skalt tú sleppa niður á Skørina!" Eg fór so niður á Skørina og pilkaði har so leingi, sum eg fekk nakran.
Tá ið vit vóru liðugir har, varð fuglurin blakaður niður, og vit fóru niður aftur gjøgnum Gjógv, niður móti Dranka og aftur í Letikatl eftir onkrum, ið vit høvdu lagt eftir har.
So var ferðin mestsum at enda komin, og vit fóru aftur sama vegin, sum vit vóru komnir - gjøgnum Strikið - og arbeiddu okkum so niður í bátin.
Fuglurin varð so lagdur upp Niðri í Fjøru. Vit fingu 1800 fuglar, men tað var ikki hildið at vera nógv, hóast vit bara vóru burtur í hálvan annan dag og ongan mat fingu upp. Fyrr kundu teir fáa eini 5000-7000 fuglar, og tá royndu teir eisini í fleiri dagar. Tá kom ofta víggja í eyguni og kinnklovarnar á fuglinum, tí hann hevði ligið so mikið leingi, men tað bilti ikki hjá okkum, tí vit vóru so stutt burtur.
So var bara eftir at býta, og tað hevur gingið eftir ávísum reglum, sum eru broyttar við tíðini. Í gomlum døgum varð fuglurin býttur soleiðis, at jørðin fekk helvtina, bjargamenninir ein fjórðing, og undirløgumenninir ein fjórðing.
Seinni varð hetta broytt til, at jørðin, bjargamenninir og undirløgu- menninir fingu hvør sín triðing, men minnist meg rætt, býttu vit eftir teimum gomlu reglunum.
Seinastu ferð, ið teir hava verið í Búgvanum, var í 1972.
Jógvan Nónsgjógv , f. 1931 greiðir soleiðis frá ferðini:
Í 1972 bleiv so farið aftur í Búgvan. Teir, sum við vóru, vóru Árni Brattaberg og Sigurd Magnussen, úr Vági, Helgi Tórgarð, úr Havn, og Jógvan Nónsgjógv, frá Gjógv.
Framgangshátturin var heilt øðrvísi enn áður. Tað varð farið upp nøkurlunda mitt á vestursíðuni - beint upp undir Royðurókina. Ætlanin var at royna Royðurókina.Vit brúktu ein langan stranga og ein langan stiga. Tað tyktist at gangast rættuliga væl, men so kom stígur í, tí nervarnar á tí eina manninum tóku at svíkja. Hann var bert vanur við at síga niðureftir, so hetta var so fremmant fyri honum, at hann noyddist aftur í bátin í fylgi við einum av okkum. Nú blivu vit so bara tveir eftir, men vit komu í nokkso nógvan fugl. Samstundis leitaðu vit eftir einari ketu, sum skuldi hingið niður av Royðurókini, men hon fanst ikki - møguliga burturrustað.
Tað var ein annar vegur at fara, og tað var at fara inn á Háls og haðani upp á Royðurókina, men har møttu vit einum trupulleika. Beint uttan fyri Háls komu vit til eina gjótu, sum vit hildu vera nóg so vandamikla at fara tvørturum við bert einum manni at sita við. Vit høvdu ikki langa roynd, men fingu væl av fugli - o.u. 100-200 lomvigar.
Undirløgubátur var Venus við Mads Joensen og Kristian Joensen.


text:
Tokgátan er nýggj bók um tey bæði Lassa og Maiu, sum eru so ófør at loysa gátur.
Tokið rurar á breytini, og alt andar friður.
Í góðsvogninum liggur ein sekkur fullur av pengum, sum løgregluovastin skal ansa eftir. Men so fær hann sær ein slang og vaknar ikki aftur, fyrr enn onkur hevur togað í neyðbremsuna.
Tá gerast tey varug við, at pengarnr eru horvnir!
Lassi og Maia hava illgruna um, at brotsmaðurn enn er í tokinum!
Tokgátan er sjeynda bókin í røðini um detektivstovuna hjá Lassa og Maiu.
Aftur


text:
The Faith, Trúgvin, bókin um trúnna, sum eina ferð fyri allar er hinum heiløgu givin í hendur. Charles Colson vísir til triðja ørindi í brævi Judasar og fylgjast vit so haðani upp gjøgnum øldirnar. Um hvat kristin trúgva, hví tey trúgva hesum og hví tað er umráðandi. Gjøgnum livandi frásagnir, skilja vit hvussu kristna trúgvin ber okkum vón, bjarging og vakurleikan.
Týtt hevur Ólavur Niclasen, Jónfinn Petersen lesur.
“The Faith”, Trúgvin – 01. partur – Lurta her
“The Faith”, Trúgvin – 02. partur – Lurta her
“The Faith”, Trúgvin – 03. partur – Lurta her
“The Faith”, Trúgvin – 04. partur – Lurta her
“The Faith”, Trúgvin – 05. partur – Lurta her
“The Faith”, Trúgvin – 06. partur – Lurta her
“The Faith”, Trúgvin – 07. partur – Lurta her
“The Faith”, Trúgvin – 08. partur – Lurta her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Vit hoyra m.a. Mariu Mørkøre lesa úr Sálma 8 og hugleiða um skapanarverkið tvinnað saman við virðileika menniskjabarnanna. Eisini lesur Maria bønina í Sálma 25, um rættleiðing og verndarbúnað Guds og um náði og stórleika Harrans. Eisini hoyra vit um summarlegur í Nesvík sí her og Zarepta sí her og um TeenStreet sí her. Tíverri lukkaðist ikki at fáa samtaluna um barnalegurnar á Astjørn í Íslandi sí her og á facebook sí her. Tørvurin á starvsfólki á Astjørn er stórur. Tey, ið hava hug og møguleika kunnu ringja til Victor Dánjalsson, telefon 230211.
Vertur: Maria Mørkøre. Teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Dánial lesur úr Luk. 10, og hugleiðir um at tæna Jesusi. Tað eru ikki vit sum tæna Jesusi, men tað er Hann, sum tænir menniskjum og ger tað í dag gjøgnum okkum. Samtalan við Poul Færø er um at, rokna okkum sum deyð frá syndini, men livandi fyri Gudi í Kristi Jesusi, Róm. 6, 11. Tað er ikki okkum tað snýr seg um, men Hansara verk í okkum. (Onnur skriftbrot: Luk. 11, 9-14, 2. Kor. 4, 10-15; Róm. 6, 11; 2. Kor, 5, 14-21; 2. Tes. 2, 5-8; Jóh. 3, 17; Áp. 19,13).
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Gestir eru hjúnini Barbara Grossenbacher og Anbu Rajamani, hon úr Sveis og hann úr India. Tey virka innan trúboðan í suður India, har tey hava barnaheim, kirkju og eru í holt við at byggja skúla. Hoyr tey fortelja um hesar verkætlanir, ið verða stuðlaðar úr Føroyum fíggjarliga – og við bøn. Hoyr eisini um teirra uppruna, uppvøkstur, teirra persónliga vitnisburð og hvussu teirra vegir møttust. Tey siga eisini m.a. frá, hvussu tað er at arbeiða í einum landi har hinduisman hevur fastatøkur og har “kastu-systemi” gevur summum framíhjárættindi og øðrum lítlar og ongar møguleikar í samfelagnum. Møguligt er at stuðla teimun og arbeiðinum. Stuðul til konto 9865-1034558 fer til byggingina av skúlanum. Stuðul til konto 9865-1031265 fer til teirra dagliga rakstur av barnaheimi og skúla. Meira upplýsingar eru at fáa á heimasíðu: gracehomeministry.org og á facebook: Grace Home barnaheimið í India (hetta er afturlatin bólkur, men søk limaskap)
Vertur: Kristian á Lakjuni. Teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Børnini á barnaheiminum og aftanfyri sæst byggiarbeiðið. (mynd des. 2016)
Dánial hugleiðir um at Gud er kærleiki. Fatanin av Gudi verður lýst við atliti til gamla mótvegis tí nýggja sáttmálanum, har Jesus kom fyri at fullkoma. Leggur dent á trúnna, náðina av Guds kærleika og Heilaga Andan. (skriftbrot: 1. Jóh. 4, 13-21; 1. Jóh. 3,23; Róm. 4,16 og 2. Kor. 8, 1-9). Poul Færø er upptikin av trúgv. Sleppur trúgvin at virka, gerð hon verk í okkum (Ják, 2,1), samstundis sum trúgvin ikki fylgist við mannamuni. Tosar eisini um hvussu Orðið talar um ein trúgvandi. Eisini um trúnna mótvegis lógini, ið einki hava við hvønn annan at gera (Heb. 2, 14-15). Til seinast um hvussu Guds Andi livir sítt lív í okkum (Heb. 2, 11-18) og endar við lesa úr facebook vanga sínum, sí her (onnur skriftbrot: Gal. 3, 5-11 og 25).
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Tað fyrst vit tosa um er kvinnustevnan “Cherish” í Leeds. Umleið 50 kvinnur úr Føroyum luttóku, teirra millum Jona á Borg og Hjørdis Háberg Petersen, sum hevði fingið ferðina í lag. Stevnan var ómetaliga góð 7.500 kvinnur luttóku og ein av talarunum og lovsongsleiðari var kenda Darlene Zschech. Seinni í sendingini seta vit Jóhan Petur Johannesen spurningin:”Hví og hvussu skulu vit siga øðrum frá okkara kristnu trúgv”
Vertur: Eydna Háberg. Teknikari: Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Stýrið fyri Fróðskaparsetur Føroya
Valt fyri fýra ár á gangin
Í stýrinum fyri Fróðskaparsetur Føroya sita sjey limir. Landsstýrismaðurin velur fýra teirra uttan fyri stovnin, starvsfólkini velja tveir og tey lesandi ein lim. Fyri hvønn lim verður varalimur eisini valdur. Valskeiðið er 4 ár, fyri tey lesandi er skeiðið tó 1 ár.
Limirnir uttaneftir skulu hava universitetsútbúgving ella førleika á samsvarandi stigi. Teir skulu tilsamans hava holla vitan um og gott innlit í universitetsútbúgving og gransking. Limirnir skulu tilsamans hava leiðsluroyndir frá vinnu og umsiting.
Stýrið er evsti myndugleiki Fróðskaparsetursins. Stýrið velur formann og næstformann millum teir av landsstýrismanninum uttaneftir tilnevndu stýrislimir. Varalimur tekur sæti í stýrinum, um vanligum limi berst frá.
Trýst á leinkið "Stýrislimir" til høgru fyri at síggja, hvør situr í stýrinum í løtuni.


text:
Orð: Lina Sandell
Týtt: Victor Danielsen
1. Mín sál er glað og hjartans fró,
tí at eg Jesus fann;
hann er mítt lív, mín gleði góð,
ja, alt, eg ynskja kann.
2. Hann er mær meir enn gull og fæ
og meir enn dagligt breyð,
hann mína synd tók burtur, ja,
og loysti meg úr neyð.
3. Mær meir enn lív og sál er hann
og jørð og Himmal við;
í honum sælan lut eg fann
og tryggan hjartafrið.
4. Ja, arma brúður valdi tú,
men valið var jú frítt;
eg beri tó eitt kongaskrúð,
tí hygg, alt títt er mítt!
5. Stór náði tín og miskunn var
og víst títt frelsuráð;
lov, prís og heiður veri tær,
at eg tað fekk at sjá!


text:
Reimund Langgaard, setur Karsten Hansen skrivligan fyrispurning
30. apríl 2015
Reimund Langgaard, setur Karsten Hansen, landsstýrismanni í Heilsumálum, skrivligan fyrispurning um føðistovurnar á smáu sjúkrahúsunum
Skrivligur fyrispurningur eftir grein 52a
- til landsstýrismannin í Heilsumálum, Karsten Hansen
Spurningar:
1. Er landsstýrismaðurin samdur við úttalilsunum hjá serlæknanum Poul Martin Berthelsen, tá hesin á VP.fo, tann 15. mars vísti á, at fyri at hava eina fullgóða føðistovu, har lívið hjá móður og nýføðingi ikki skulu verða í óneyðuga stórum vanda, er neyðugt at hava nakrar grundresursir, so sum serlæknar og blóðbanka o.a. á staðnum?
2. Er landsstýrismaðurin samdur við úttalilsunum hjá Shain Gaini, serlækna, tá hesin í samrøðu við Sosialin, tann 10. apríl greiðir frá, at tað ikki er ráðiligt at lata kvinnur føða á einum sjúkrahúsi, har hvørki ein narkosolækni ella ein kirurgur eru knýttir fastir at?
3. Umframt omanfyrinevndu læknar, hava eisini Landslæknin og Landssjúkrahúsið mælt til, at føðistovan á Tvøroyri verður niðurløgd. Eru aðrir myndugleikar ella læknafakligar tilráðingar, sum eisini mæla til at steingja føðistovuna á Tvøroyri?
4. Kann landsstýrismaðurin upplýsa um aðrar læknafakligar tilráðingar hava eitt annað tilmæli um føðistovuna á Tvøroyri enn omanfyrinevndu læknar og stovnar?
5. Um tað, sum læknarnir greiða frá, er rætt, hvat ætlar landsstýrismaðurin at gera við støðuna?
6. Fáa kvinnur, sum eftir ætlan skulu føða á Tvøroyri, greitt at vita um vandan, við at føða á sjúkrahúsi uttan neyðugar serlæknar og resursir?
7. Hvørjar sømdir fáa tey, sum í løtuni noyðast til Havnar at bíða í dagar ella vikur, til tær skulu eiga?
8. Eru verandi sømdir nøktandi, og um ikki, hevur landsstýrismaðurin ætlanir um at broyta hesar sømdir?
9. Shahin Gaini vísti á, at longu nú eru syrgilig dømi um sjúklingar, sum ikki hava fingið nøktandi viðgerð, einans orsakað av vantandi vitan og fakligheit. Kann landsstýrismaðurin váttað ella avsanna hetta?
10. Um so er, at barn hevur fingið skaða undir føðing grundað á vantandi resurisir ella serlæknar á sjúkrahúsinum, hvørjar lógartryggjaðar skyldur hevur samfelagið so mótvegis teimum avvarandi?
11. Er dømið um aðra deild, sum hevði verið tryggari fyri sjúklingarnir, um hon var á Landssjúkrahúsinum, heldur enn á øðrum av teimum smærri sjúkrahúsunum?
12. Er tað satt, tá Poul Martin Berthelsen førir fram, at smá sjúkrahús við minni ressursum, geva ein falskan tryggleika við akuttari sjúku?
Viðmerkingar
Í grein á vp.fo tann 15. mars skrivar Poul Martin Berthelsen, sum hevur verið lækni í 40 ár (harav 30 ár sum yvirlækni í kvinnusjúkum og føðingarhjálp í Svøríki og Noregi) fylgjandi: “Kemur ein sjúklingur við tørvi á akuttari operatión, medisinskari viðgerð ella at eiga barn eru nakrir basisressursir, sum eiga at vera upp á pláss døgnið runt alt árið. Tað eru serlæknar í gynækologi, anæstesiologi, pædiatri, kirurgi, ortopedi, radiologi og medisin við hartil hoyrandi kringpersonali av øllum slag. Harafturat blóðbanki, intensivdeild og laboratorium.
Tað kann kosta lívið bæði hjá vaksnum og nýføðingum um hesar ressursir ikki eru upp á pláss við akuttum sjúklingum. Smá sjúkrahús við minni ressursum enn omanfyri geva ein falskan tryggleika við akuttari sjúku.”
Í samrøðu við Sosialin tann 10. Apríl sigur Shahin Gaini, serlækni á landssjúkrahúsinum: “Eitt sjúkrahúsverk er ein pakkaloysn, har fleiri læknar mugu arbeiða saman fyri at geva sjúklingum tað bestu viðgerðina. Og ein vansi við at spjaða tað lítlu serfrøðina vit hava kring trý sjúkrahús er, at tað kann ganga ov lang tíð frá tí sjúklingurin vendir sær til sjúkrahúsverkið, til viðkomandi fær røttu viðgerðina.”
Somuleiðs sigur hann: “Hóast hann ikki vil nevna nøkur ítøkilig dømi, so vísir Shahin Gaini á, at longu nú eru syrgilig dømi um sjúklingar, sum ikki hava fingið nøktandi viðgerð einans orsaka av vantandi vitan og fakligheit.”
Um politisku skipanina, sigur hann: “politikararnir lurta ikki eftir fakligum tilráðingum, og taka so at siga altíð onnur faklig atlit framum. Politikararnir halda fast um, at tað skulu verða trý sjúkrahús í Føroyum, men vilja ikki siga hvat skal verða á hvørjum sjúkrahúsið.”
Og um føðistovuna í Suðuroy, sigur hann: “Fakliga tilmælið frá Landssjúkrahúsinum og Landslæknin søgdu fyri nøkrum árum siðan, at tað ikki var ráðiligt at hava barnsburðardeild á Tvøroyri. – Og orsøkin er sera einfalt tann, at man metti ikki, tað var ráðiligt at lata kvinnur føða á einum sjúkrahúsi, har hvørki ein narkosolækni ella ein kirurgur eru knýttir fast at sjúkrahúsinum.
Um til dømis ein bráðfeingis keisaraskurður má gerast, so er eingin serlækni har at gera tað.” Um hetta sigur hann eisini: “Eg haldi tað er rætt og rímuligt at kvinnur, sum skulu føða, fáa at vita, at her er eingin narkosulækni ella kirurgur, tá tú skal føða, og at tað er ein ávísur vandi við tí.”
Í vikuni kunngjørdi Maria Milland, serlækni á Ríkissjúkrahúsinum, eina stóra kanning, sum hevur kannað 1,1 milliónir føðingar í Danmark. Kanningin vísti, at tað eru nærum tvífalt so nógvir álvarsligir skaðar á teimum smáu sjúkrahúsunum, í mun til tey stóru. Hon sigur m.a:” Et fødested med to til tre fødsler om dagen har ikke samme flow af komplicerede eller afvigende forløb, som du har på et stort fødested, hvor de har 15-20 fødsler om dagen, og det er formentlig det, som vi kan aflæse.”
Mítt fremsta hjartamál er at verja tey óføddu børnini móti fosturtøku. Men saman við hesum hoyrir sjálvsagt til, at vit eisini eiga at verja tey móti øðrum vandum. Um so er, at føðistovan á Tvøroyri er ein følsk trygd, so má landsstýrismaðurin sjálvsagt gera nakað við støðuna.
Lat meg gera greitt, at endamálið við spurninginum er ikki, at spara pening ella at miðsavna alt heilsuarbeiði í Tórshavn, men at fáa trygd fyri, at vit hava ein skipan, har lívið og heilsan hjá tí einstaka føroyingum er í tryggum hondum.
Um úrslitið av øllum tilmælunum er, at føðistovan á Tvøroyri steingir, so má landsstýrismaðurin sjálvsagt finna eina góða loysn fyri allar tær kvinnur, ið óivað noyðast til Havnar at bíða í fleiri vikur – og sum kanska longu hava fleiri børn.
Reimund Langgaard
Løgtingsmaður fyri Sambandsflokkin
RN
Aftur


text:
Tvey vaksin við bili
Av tí, at tú kanst seta ferð tína saman næstan júst sum tær lystir, er trupult at geva fullfíggjað yvirlit yvir allar prísir okkara. Inni á teiginum "prísir" niðanfyri, kanst tú rokna júst tín prís út. Ynskir tú eitt sindur av hjálp at rokna prísirnar út, ert tú sjálvandi vælkomin at seta teg í samband við okkum.
Umborð hava vit ljós og góð kømur, og nøkur av kømrunum hóska seg serliga væl til tvey fólk. Kømruni eru 2-koyggjukamar við ella uttan vindeyga, kamar við dupultsong og vindeyga og luksuskømruni, sum hava stóra dupultsong, sofasett og vindeyga.
Les meira um kømruni her
Tú ert altíð vælkomin at seta teg í samband við okkum á tlf. 34 59 00 ella skriva til booking@smyrilline.fo. Vit svara fegin.


text:
Rockhetjur eru til reiðar
Rockhetjur fara at tulka føroysk rockhitt við stórslignari konsert á Vágsbøi
Seinastu árini hevur Summar Festivalurin bjóðað kendar útlendskar rocklegendur á palli. Í ár verður eitt føroyskt rockshow uttan sín líka sett upp á Vágsbøi.
Jens Marni Hansen, Karl Martin Samuelsen og Edmund Jacobsen verða solistar í showinum, har útlendskir tónleikarar spæla undir. Nýggjar – og meira rockutar – útgávur av kendum føroysku rocksangum eru lagdar til rættis og verða framførdar við fullum útblástri seint leygarkvøldið.
Burtur úr rúgvuni av sangum, sum verða á skránni hjá Rockhetjum, kunnu nevnast Alla Nátt, Fyrstu Ferð, Misery og Breaking My Heart.
Føroysku rocksangirnir fara at rocka, sum teir sjáldan hava gjørt tað áður, tá ið Rockhetjur taka pallin á Vágsbøi leygarkvøldið kl. 02.30.


text:
Odd Dam skrivar soleiðis á okkara vangamynd (á FB):
"HB, B36 og AB høvdu U10 innanhýsis kapping um vikuskifti í Gundadali.
Uml 23 liđ vóru tilmeldađi..1 AB liđ í tí sterkara bólkinum og 3 í miđal bólkinum.
Veđri og umstøđurnar vóru super.
HB og B36 høvdu 2 sterk liđ hvør í tí sterkara bólkinum.
Dreingirnir hjá AB vunnu bólkin, og kunnu í verandi stund kalla seg Havnameistarar.
Dreingirnir í miđal bólkinum klárađu seg eisini væl og vóru sera vælnøgdir."
Vit í AB kunnu ikki gera annað enn at fegnast við teimum - Stórt tillukku her frá.


text:
Í samband við kjakið um fólkafráflyting og vantandi tilflyting skipaði Keypmannahavnarnevndin hjá MFS fyri kjaktiltaki saman við føroysku sendistovuni og ritstjórunum handan bókina, Exit Føroyar, á Norðurbryggju 16. novembur 2012.
Framløgufólkini vóru Erika Hayfield úr vinnumálaráðnum, ið er forkvinna fyri arbeiðsbólkin, ið landsstýrið hevur sett at arbeiða við avbjóðingin; Heri á Rógvi, búbúskaparfrøðingur og annar av ritstjórunum í bókini EXIT Føroyar; Heini í Skorini, stjórnmálafrøðingur og Ph.D. lesandi; Sigmundur Ísfeld, sendimaður Føroya í Keypmannahavn. Høgni Reistrup, ritstjóri, var orðstýrari til tiltakið.
Tíverri hava vit ikki tikið framløgurnar upp, men tú kanst síggja power point framløgurnar her:
Framløga hjá Sigmundur Ísfeld
Framløga hja Heina í Skorini
Framløga hjá Hera á Rógvi
Framløga hjá Eriku Hayfield
Og tú kanst eisini lurtað eftir samrøðuni, ið Kringvarpið gjørdi við forkvinnuna fyri MFS, Biritu í Dali.
Upp móti 200 føroysk lesandi høvdu leitað sær vegin fram til hetta MFS tiltakið, ið var tað seinasta í Keypmannhavn fyri í ár.


text:
Ì sera góðum líkindum tóku vit ímóti Víkingi, og í sera góðum lagi sendu vit teir norð aftur við einum tapi.
Vøllurin var upplýstur av sólini, tá ið AB og Víkingur í AB drakt runnu út á vøllin. Bæði liðini høvdu sama lit, so Víkingur lánti okkara úti-troyggju, og um hettar var grundin til teirra skjóta mál, skal standa ósvarað, men dysturin var ikki meiri enn byrjaður, tá ið Tonni Johannus Thomsen kom at standa rættiliga væl fyri, og setti bóltin í netið til 0-1.
Í 8’inda minutti fekk Jobin Drangastein bóltin. Hann gjørdi ikki mætari, enn at venda sær og smekkaði til. Ein sonn perla, har eingin veruliga væntaði at nakað “farligt” kundi spyrja burtur úr, men bólturin fór í netið til 1-1.
Í 17’anda minutti fekk Karstin Højgaard eitt innlegg, sum hann stútaði í netið til 2-1. Seinni í fyrra hálvleiki fekk hann enn eitt innlegg, har hann stóð fríður, men tíanverri var bólturin ov høgur.
Aftaná at vit høvdu lagt okkum á odda kundi ein til tíðir síggja hvør betra liðið var. Vit fingu eisini fleiri góðar tjansir. Eitt nú skjeyt Jobin Drangastein í 30’ minutti eitt lang skot, sum fór á stólpan.
Bara fimm minuttir seinni setti Jónas Stenberg ferð á, og í góðum “premier League” stíli rann hann allan vegin aftur á baklinjuna hjá Víkingi, og skjeyt inn fyri til Bjarka Christiansson Nielsen, sum setti bóltin í netið til 3-1, og sum eisini var hálvleiksstøðan.
8 minuttir inn í seinna hálvleik legði ein púra fríður Jobin Drangastein okkum á odda til 4-1. Eftir hettar var spæli meiri á miðjuni, men sum tíðin leið komu vit longur og longur fram móti Víkingamálinum, og 76’inda minutti gjørdi Jónas Stenberg enn ein rennitúr aftur á baklinjuna í høgru síðu, og legði bóltin inn fyri til Christian í Garði, sum heddaði bóltin í netið til endaliga úrslitið 5-1. Christian hevði nakrar tjansir aftaná, og hevði uppleggini til hann verið eitt líti sindur neyvari, so hevði hann í hvørtfall staðið tvær ferðir á máltalvuni.
Alt í alt ein góður dystur, og við hesum sigrinum hava vit flutt okkum uppá eitt 4. pláss. Hjá Víkingini kann ikki sigast annað enn, at tapið var dýrt. Teir lógu nummar 2, men við tapinum í dag fóru teir niður á eitt 6. pláss.


text:
Í vindinum í dag - tóku vit móti KÍ, og í hesum førinum ber ivaleyst eisini til at siga, at vit sendu teir norð aftur í myrkrið við einum stórtapi í skjáttuni.
Vindurin darvaði spælið í dag, men tað gjørdi hann nú fyri bæði liðini, so hettar var líka fyri líka.
Vit løgdu okkum á odda, men KÍ svaraði aftur, og fingu javnað til 1-1. Hettar gjørdist tó ikki hálvleiksstøðan, tí vit fingu enn eitt mál, og løgdu okkum á odda til 2-1.
Seinni hálvleikur bar brá av einum áloypandi AB-liðið, og bólturin var eisini meiri á teirra hálvi enn okkara.
Tá ið dysturin fór inn í seinni helvt av seinna hálvleiki kom ordiliga glið á skroringarnar, og endaði dysturin eisini við einum 7-1 sigri til okkara.
Í løtuni liggja vit á einum øðrum plássið, men eitt sindur er at bíða, til komandi dyst, sum er ásettur at verða spældur á Dungasandi móti 07 Vestur tann 19. august.


text:
Mikukvøldið 16. desember kl. 20.00 fer Nes Sóknar Musikkfelag at hava sína árligu jólakonsert í Glyvra kirkju, undir leiðslu av Kenneth Jones. Spæld verða kend jólaløg, føroysk og útlendsk. Eisini fara Kenneth Jones, á trompet, og Birgitte Schnakenburg, á klaver, at spæla "Trumpet Concerto in Eb" av Joseph Haydn.
14.12.2009
Jólakonsert í Glyvra kirkju
- Heimspeki, ástøði og praktiskur veruleiki
- Ítróttarhøllin á Skála
- Bylgjan
- Barnalonin
- Doktarahúsini
- Har sum gestablídni er, sita einglar til borðs
- Pottur og tráða
- Skráin fyri Eystanstevnuna
- Bakteriur í drekkivatninum
- Næmingakonsertir í Nes Sóknar Musikkskúla
- Broytingar í byggisamtyktum – freist 18. juli 2017
- Broyting í byggisamtykt – uppskot til serstaka byggisamtykt fyri høll yvir turrdokkina á Skála skipasmiðju
- Broyting í byggisamtykt – matr. nr. 186 við Leitisveg 49 í Saltangará verður broytt frá E2 til B-øki
- Broyting í byggisamtykt – markið millum E1 og E2, omanfyri bátahylin í Skálafirði, verður flutt uml. 200 m suðureftir
- Broyting í byggisamtykt – 750 m2 av matr. nr. 190 í Rituvík, verður broytt frá E1-øki til B27-øki
- Broyting í byggisamtyk – Broytingar í ásetingum fyri bygging og stødd av grundstykkjum í B-økjum
- Broyting í byggisamtykt – Broytingar í ásetingini fyri nýtslu í A-økjum
- Broyting í byggisamtykt – Mest loyvda hædd fyri D10 við oljutangarnar í Søldarfirði, verður broytt frá 6,5 m til 20 m
- Broytingar í byggisamtykt – mest loyvd hædd fyri havnarøkini D1, D2, D3 og D4 í Runavík, Saltangará og Glyvrum, verður broytt frá 8,5 m til 12 m
- Grønlendingar vitja


text:
Hvør fjalir seg í smúkkuskríninum?
Bókadeild Føroya Lærarafelags
- Síður: 80
- Útgávuár: 2009
- Upprunamál: føroyskt
- Innbinding: innbundin
- Rithøvundur: Marjun S. Kjelnæs
- Myndir: Hanni Bjartalíð
Omma Viktoriu finnur ikki tað gamla smúkkuskrínið, skrínið við øllum minnunum. Tað er harmiligt, men ikki so syrgiligt, sum tá ið Viktoria varnast, at omman er sjúk. Hvussu kann alt nakrantíð gerast gott aftur, hugsar Viktoria.
Pinkumaðurin Pinki er hinvegin so forliptur, at hann ikki fær hugsað um annað enn Nanny, og tó eru Pinki og Nanny so ymisk, sum pinkilipongar kunnu vera.
Tíbetur hevur Viktoria vinkonu sína Odu at hjálpa sær; og í smúkkuskríninum, sigur omman, fjalir seg okkurt, ið kann broyta myrkur til ljós.


text:
Danjal av Rana 21.04.2017 (11:22)
SEV: 93 milliónir krónur í avlopi
2016 hilnaðist væl hjá SEV. Ársúrslitið vísir eitt avlop eftir skatt á 92,8 milliónir krónur. Felagið sigur, at hetta er neyðugt fyri at fíggja komandi útbyggingar í elskipanini.
- Nýggja nevndin er saman við dagligu leiðsluni, mongu góðu starvsfólkunum og hollu serfrøðini í SEV til reiðar at taka við stóru avbjóðingunum, sum liggja fyri framman. Bæði elfelagið sjálvt og grønu ætlanirnar byggja á eina trygga grund, staðfestir John Zachariassen, nevndarformaður í SEV.
Samanumtikið eru og verða framhaldandi nógvar ymiskar fyrireikingar og kanningar gjørdar, ið leggja lunnarnar undir ítøkiligu heildarætlanina fyri grønu kósina. Talan er um eina ætlan, sum kann tillagast, um tøkniligar og búskaparligar broytingar óvæntað stinga seg upp á vegnum fram ímóti endaliga málinum at gera Føroyar 100 prosent grønar á landi í 2030.
Fyrireikandi arbeiðið seinasta árið hevur havt við sær, at SEV - eftir tætt samskifti við orkumyndugleikan, ORKA – hevur mælt til tvey týðandi stig aftrat á grønu kósini. SEV hevur skotið upp at seta 12 vindmyllur upp í Suðuroynni saman við einari pumpuskipan og einari battarískipan. Elfelagið hevur eisini mælt til at byggja eina vindmyllulund aftrat við battarískipan í høvuðsstaðarøkinum. Um alt gongst eftir ætlan, kunnu hesar báðar verkætlanir fara í gongd í 2018.
Hesi bæði næstu byggistigini skulu fáa grøna elorkupartin upp á 70 prosent av árligu elframleiðsluni tilsamans. Elorkan í Suðuroynni, sum er leys av elskipanini í meginøkinum, verður tilsamans 75 prosent grøn.
Góðveðrið í 2016 elvdi til afturgongd í grønu elorkuni sammett við 2015. SEV framleiddi 50 prosent av elorkuni úr vatni og vindi í fjør, og tað er 10 prosentstig minni enn árið fyri, tá 60 prosent av elframleiðsluni stavaðu frá varandi orkukeldum.
- Avbjóðingin er at goyma varandi orku til góðveðursdagar, og tað er m.a. hesa stóru avbjóðing, sum vit viðgera nærri í langtíðarætlanini fyri grønu útbyggingarnar fram til 2030, sigur Hákun Djurhuus, stjóri í SEV.
Stjórin vísir í hesum viðfangi á, at battarískipanin í Húsahaga roynist væl, tí hon hevði við sær, at vindorkan var gagnnýtt nógv betur seinna hálvár 2016, tá battarískipanin var tikin í nýtslu.
Elframleiðslan var tann hægsta nakrantíð í fjør. SEV framleiddi 317,4 GWt í 2016, og tað er 0,94 prosent meira enn í 2015, tá ið elframleiðslan tilsamans var 314,4 GWt.


text:
Kendi kinesiski listamaðurin Yang Fudong hevur sambært The Artnewspaper gjørt eitt staðspesifikt verk til oynna Sandhornøya í norðurnoregi, sum eftir øllum at døma fer at minna um norðlýsi. Verkið verður avdúkað í august í ár. Talan er um eina installatión, sum verður lýs uppá fjallalandslagið, arbeiðsheitið er Poetic co-existence once upon a time: architecture, underground dwelling, installation, monumental images and the landscape; filmsbrotini eru gjørd í Kina og Noregi. Tað er norska listafelagið Salt, sum skipar og sum rindar fyri stórslignu og ambitiøsu verkætlanina, verkið hjá Yang Fudong er byrjanin uppá eina stóra mentanarturné, greiðir Helga-Marie Nordby, sum er ein av grundleggjarunum av Salt, frá. Ætlanin er at ferðast norðanfyri við steðgum í Grønlandi, Íslandi, Føroyum, Írlandi, Skotlandi, Spitsbergen og Alaska. Vit gleða okkum og hava meira um hetta seinni.
(KP)


text:
Royndarhúsið er húsið hjá Ungmannafelagnum Royndini. Húsið verður nógv brúkt av nólsoyingum, bæði til sjónleik, veistlur, fundir o.a; men eisini fólk aðrastaðni kunnu leiga seg inn í húsið.
Húsið er í tveimum hæddum. Á niðari hæddini er salur við palli, wc og brúsa. Madrassur eru eisini til yvirnáttandi gestir. Á ovaru hæddini er matarsalur og køkur. Pláss er fyri umleið 100 fólkum at sita.
Húsið verður leiga út fyri 1500 kr fyri náttina, umframt reingerðargjald á 500 kr.
Tit kunnu bíleggja Royndarhúsið við at ringja á 508046.
Mynd: Evy Toftegaard Nielsen


text:
Stýr hitanum í heiminum gjøgnum fartelefonina
Við at skifta teir gomlu termostatarnar til nyggjar Danfoss Living v/WIFI termostatar og eina Danfoss Link statión kanst tu stýra øllum radiatorinum í húsinum frá einum og sama staði ella gjøgnum fartelefon og spar upp til 23% av hitarokningini.
Danfoss living ger tað lætt at stýra øllum radiatorinum í húsarhaldinum soleiðis, at tú kanst hava tað passaliga fjálgt inni í øllum rúminum júst ta tíð á døgninum, tú ynskir. Alt stýrt frá frá fartelefonini ella stýringini, Danfoss link. Danfoss link tillagar orkuna, so at nýtslan ikki gert størri enn neyðugt.
Danfoss Living gevur fulla úrtøku, tá allir radiatorar eru bólkaðir í ymiskar eindir, og soleiðis kunnu eindirnar stýrast hvør sær. T.d. kunnu allir termostatarnir í stovuni bólkast í eina eind, køkurin á eina aðra, sovikamar á ein triðju, barnakamar á fjórðu osv. Hetta ger, at til ber at stýra rúminum hvør sær, og tíðarstilla hitan í rúminum.
Danfoss living kann t.d. uppsetast, so at hitin verður settur niður á øllum ella einstakum radiatorum um morgunin og so tendra seinni út á seinnapartin, so tað er fjálgt inni, tá ein kemur aftur frá arbeiði og til kvøldið. Um nú eitt rúm fær eitt størri hitatap enn vanligt, eitt nú, tí eitt vindeyga er opið, so tillagar Danfoss Living termostatarnir seg soleiðis, at teir ikki oyðsla hita, meðan vindeygað er opið.
Alt hetta er ikki bert gott, tá hugsað verður um komfort, men eisini kann hetta vera við til at spara upp til 23% av hitarokningini.
Danfoss Living skipanin er einføld og stílfull, og harafturat hava teir vunnið prísir fyri effektivitet og snið. Danfoss living er við til at seta nýtt støði til radiatorhita.
Leinkja:
Sí meir um Danfoss Living v/WIFI her
RedDot viðurkenning her
Sí lýsing (DK)
Vitja okkum og fá meir at vita "KOM OG SPAR SAMAN VIÐ OKKUM”
Maria Poulsen
Tlf: 31 20 00
mp[@]mp.fo


text:
Anne Mette prædikar á ólavsøku
mentan13-06-2017 - 10:22 - Jóanis Nielsen
Tjóðarhátíð Føroya er ein myndandi partur av samleika Føroya. Ólavsøkudag verður Løgtingið sett, og ein nýggj tingseta byrjar. Tingfólk, landsstýrisfólk og embætisfólk ganga saman við prestunum skrúðgongu úr Løgtingshúsinum oman í Havnar kirkju. Eftir gudstænastuna verður gingið niðan á Tinghúsvøllin, har kórsangur setur dám á løtuna.
Skrúðgongan er ein rík siðvenja. Myndin er talandi. Tann politiska skipanin og Fólkakirkjan hava tað til felags, at vit byggja land, menna landið og skapa virðir og innihald í lívi fólksins. Talan er um tilvitað samstarv, har politiski myndugleikin og kirkjan vara av hvør síni uppgávu og virða rættin hvør hjá øðrum á givnum málsøki.
Tað er tann elsti av teimum yngru prestunum í embæti í føroysku fólkakirkjuni, ið ikki hevur prædikað á ólavsøku, ið prædikar ólavsøkudag. Ikki færri enn 8 sóknarprestar standa í røðini at prædika á fyrsta sinni ólavsøkudag. Elstur av teimum við atliti at starvsaldri er Anne Mette Greve Klemensen .
Anne Mette tók við kallinum sum sóknarprestur í Fuglafjarðar prestagjaldi í januar 2011. Hóast hon er av donskum uppruna, er hon væl kend við føroysk viðurskifti og tað føroyska málið. Hon er gift við nólsoyingum Leif Hansen, ið er ein av urguleikarunum í Vesturkirkjuni
Vit ynskja Anne Mette gleði, eydnu og Harrans signing við prædikuni og gudstænastuni á tjóðardegi Føroya. Á ólavsøku hátíðarheldur kirkjan, at tíggju ár eru liðin síðan málsøkið Fólkakirkjan varð yvirtikið.


text:
Bót til Bata skipar fyri hugnaløtu í Virkishúsinum Smæran í Klaksvík mánakvøldið 20. mars kl. 19.00
Bót til Bata skipar fyri hugnaløtu í Klaksvík mánakvøldið 20. mars kl. 19.00
Bólkurin Bót til Bata hjá Krabbameinsfelagnum skipar fyri hugnaløtu fyri kvinnur, sum hava ella hava havt bróstkrabba.
Heidi Joensen, sjúkrarøktarfrøðingur, kemur at tosa um møði (fatigue). Heidi tekur í løtuni útbúgving innan onkologiska sjúkrarøkt. Høvi verður eisini til prát og hugnaliga samveru.
Hugnaløtan verður mánakvøldið 20. mars kl. 19.00 – 21.00 í Virkishúsinum Smæran á Kjalarvegi 48 í Klaksvík.
Tiltakið er ókeypis
Vinarliga boða frá luttøku á teldupost kmf@krabbamein.fo ella á telefon 317959, innan mánadagin 20. mars kl. 12.00.
Vinarliga
Turið Horn, forkvinna í Bót til Bata